Missatge: Maten un guarda de seguretat d'una nuclear, segons un diari belgaL'home hauria estat assassinat i li haurien robat l'acreditació d'entrada a les instal·lacions, que ja han pres mesures Militars belgues escorcollen un vehicle als accessos de l'aeroport de Brussel·les / Carl Court / Getty Images Un home que treballava com a agent de seguretat en una central nuclear a Bèlgica va ser assassinat dijous, i li van robar la seva acreditació d'accés a les instal·lacions, segons informa aquest dissabte el diari 'La Dernière Heure'.El rotatiu assegura que un agent de seguretat que anava acompanyat del seu gos va ser assassinat a primera hora de la tarda de dijous passat a Charleroi (sud de Bèlgica), dos dies després dels atemptats de Brussel·les.Les instal·lacions ja han pres mesures per desactivar la targeta del guarda, que tenia accés a zones sensibles de la central, segons les mateixes informacions.El mateix diari va publicar aquesta setmana que els germans Ibrahim i Khalid al-Bakraoui, dos dels autors suïcides dels atemptats de Brussel·les de dimarts a l'aeroport i el metro, van recuperar fa alguns mesos una càmera instal·lada davant del domicili del director del programa d'investigació i desenvolupament nuclear belga.Això fa pensar que les centrals nuclears de Bèlgica van poder ser objecte del pla original dels terroristes que van atemptar el 22 de març a Brussel·les, segons el mateix diari. El dia de les explosions terroristes, les centrals nuclears de Doel i Tihange van ser evacuades.Dos dies després, les autoritats belgues van retirar targetes d'entrada a la central nuclear de Tihange a diverses persones i van reduir provisionalment la plantilla, a més de reforçar el dispositiu de seguretat amb guàrdies privats, policies locals i federals i militars.

Resposta: Justament l'altre dia ho vaig pensar: i si els gihadistes aconsegueixen fer alguna barbaritat en una central nuclear?